
Cefndir yr ysgol

Mae’r ysgol wedi ei lleoli yn Abertawe gyda tua 380 o ddisgyblion ynddi. Mae canran is na’r disgwyl o blant yn derbyn cinio am ddim, bron hanner y cyfartaledd cenedlaethol. Mae gan oddeutu 37% o blant, anghenion dysgu ychwanegol, sy'n llawer uwch na'r cyfartaledd cenedlaethol o 25%. Gweledigaeth yr ysgol yw i greu ethos diogel, gofalgar ac ysgogol lle mae plant yn rhyngweithio â’i gilydd a staff mewn amgylchedd dysgu heriol. Sicrheir bod plant yn cyd ddatblygu agwedd gadarnhaol tuag at ddysgu trwy ddarparu dull sy'n seiliedig ar ymholiadau, gan rymuso disgyblion i gaffael y wybodaeth a'r sgiliau sy'n ofynnol i gyrraedd eu llawn botensial a gallu gwneud cyfraniad gweithredol i gymdeithas dechnolegol, amrywiol sy'n newid yn barhaus. Mae targedau’r ysgol yn cynnwys gweithio tuag at weithredu’r cwricwlwm newydd, i gydosod defnydd o’r awyr agored yn rhan o fywyd bob dydd ac i ymestyn cynnydd yn y cyfrifoldebau trawsgwricwlaidd gan gynnwys rhaglen STEM (Science, technology, engineering and mathematics).






Cyflwyniad
Datgelwyd gan Estyn (2018) mai system tracio sy’n cynnwys datbygiad emosiynnol plant yn ogystal a’u campau addysgol yw’r modd fwyaf llwyddiannus i gynyddu canlyniadau academaidd a lles disgyblion. Mae’n amlwg fod yna gyfrifoldeb fwy dwys i addysgu llesiant a theilwra ar gyfer y plentyn cyfansawdd, yn yr ugainfed ganrif ar hugain. Gwelir fod datlbygu plentyn holliach yn hanfodol er mwyn codi safonau academaidd. Noda Wilson:
“Environments for young children should be designed with the healthy development of the whole child in mind.”
(Ruth Wilson, 2012: p.55)

Er mwyn sicrhau y datblygiad y plentyn yn gyfan mae’n angenrheidiol i athro ddod i adnabod pob unigolyn mewn modd academiadd ac yn bersonnol.
“Teachers who know how their kids learn can guide them and lead them to grow in their learning. Teachers who know their students as unique individuals can help them to navigate the often confusing and anxiety filled lives that they lead.”
(Michael Schultz, 2015)
Yn ogystal ag adnabod y plentyn mae angen i athro gynnal perthynas cadarn gyda rhieni neu ofalwyr. Mae hyn yn helpu gyda dealltwriaeth ac ymwybyddiaeth o fywyd y plentyn tu allan i’r ysgol ac yn arddangos agweddau a all effeithio ar addysgu’r plentyn. 
I greu targedau personnol a pherthnasol i bob unigolyn mae angen cael llun cyfan o bob ongl. Dylai targedau gael eu gosod gyda thair mewnbwn mewn golwg: mewnbwn yr athro, y rhieni a’r plentyn dan sylw. Mae angen dealltwriaeth gref o’r pwnc, y safonau disgwyliedig ac o’r plentyn a’i datblygiad  er mwyn creu targed gwmpasol. Dylai pedwar diben Donaldson fod yn nôd i anelu ato, wrth gosod unrhyw darged sy’n cwmpasu iechyd a lles. Mae’r pedwar diben wedi’i wreiddio ar hawliau plant Cymru sydd hefyd yn pwysleisio datblygiad holistaidd plant. 
Mewn byd, ble mae niferoedd y plant a’r bobl ifanc sy’n dioddef o Iechyd Meddwl ar gynnydd:
“With three children in an average size classroom having a mental health issue, more resilience and early intervention work is needed as a matter of urgency.”
(Welsh Assembly, 2018: p.7)
Mae hi’n hanfodol fod ysgolion yn sicrhau darpariaeth sy’n mynd i gynnal a chefnogi disgyblion drwy hyrwyddo llesiant a iechyd meddwl gan sicrhau fod gan y disgyblion wydnwch i wynebu heriau bywyd.



















Themau a chanfyddiadau
Dywed Estyn (2016) “The extensive grounds provide many opportunities for pupils’ outdoor learning and recreation.” Ond nid yw’r ysgol wedi datblygu yr ardal allanol  i’w lawn botensial. Datgela Taylor a Kuo (2001) fod crynhodiad plant yn cynyddu mewn ardaloedd gwyrdd. Y mwyaf naturiol oedd yr amgylchedd, y fwyaf oedd crynhodiad plant yn cynyddu. Yn ogystal, noda’r ‘American Public Health Association’ fod symptomau o grynhodiad gwan a byrbwylltod yn cael ei leihau ar ol amlygiad o olygfeydd ac amgylchoedd naturiol. Esbonia bod yna gysylltiad rhwng blinder crynhodiadol a ADHD. Mynega bod natur yn lleihau symptomau pobl heb ADHD ac yn eu help i ganolbwyntio. Awgryma hefyd fod yna bosibilrwydd i natur effeithio plant â ADHD yn yr un modd. Cadarnha hyn fod defnydd o’r awyr agored o fewn gosodiad naturiol yn helpu cynnyddu crynhodiad i bawb.
Mae’r ymyrraeth ‘Anji Play’ yn sgorio’n uchel ar model Hart (atodiad 4) sy’n nodi rhyddid plant i ddewis. Nid yw’r categoriau rhwng 1 – 4 yn rhoi dewis i’r plant o gwbwl ac yn ei cyfyngu i ddilyn arweiniad athro yn unig. Mae’r addysg delfrydol yn gorffwys rhwng 5 – 8. Rwyf wedi anelu am pen uchaf y model a thargedu categori 7 a 8. Mae categori 7 yn golygu bod ‘pobl ifanc yn arwain ac yn ynydu’r effaith’ lle bod categori 8 yn golygu bod ‘pobl ifanc ac oedolion yn rhannu penderfyniadau.’ Temilaf fod ‘Anji Play’ yn syrthio i fewn i’r categoriau yma gan roi trywydd y dysgu yn nwylo’r plant.
Mae yna botensial am bryderon iechyd a diogelwch gyda’r rhaglen gan fod iechyd a diogelwch yn fater blaenoriaethol yn ysgolion Cymru a’r Deyrnas Unedig. Gellir dadlau fod yna gysylltiad rhwng gor bwyslais ar iechyd a diogelwch a’r cwymp mewn creadigrwydd disgyblion. Nid yw plant Cymru yn cael profiad o arbrofi a risg. Dywed Martinko (2015) bod mynediad i chwarae yn rhydd mewn natur a’r awyr agored, gyda’i risgiau, yn hanfodol er mwyn datblygu plant. Drwy ddefnydd o ‘Anji Play’ mae plant yn gorfod meddwl am rywbeth i wneud i ddiddori ei hun. Dyw athrawon ddim yn dweud wrthynt beth i’w wneud felly does dim dewis gyda’r disgyblion ond i gyrchu ei creadigrwydd mewnnol. Maent yn dysgu am risgiau drwy brofiad ac wrth wneud hyn, maent yn fwy ymwybodol, ond yn llai pryderus o risg. 
“On average, pupils who participate in adventure learning interventions make approximately four additional months’ progress.” 
(Education Endowment Foundation, 2019)
Mae’r ymchwil o’r ‘Education Endowment Foundation’ sy’n nodi pedwar mis ychwanegol o gynydd yn arddangos tysiolaeth na allwn ei anwybyddu. Mae Cas Holman wedi cysegru ei gyrfa er mwyn codi ymrwymiad plant i fod yn greadigol. Creda Holman fod creadigwrydd mewn plentyn yn cefnogi ei allu i ganolbwyntio. Ei maes yw dylunio a chreu tegannau sydd a pwrpas di-ben-draw er mwyn maethu creadigrwydd plant. Mae wedi cychwyn gweithio â ‘Anji Play’ er mwyn creu mwy o adnoddau i gefnogi’r rhaglen.
Datgelwyd gan Wilson (2012) fod angen amlygiad i risg er mwyn creu plant cytbwys, holliach. Cytuna Williams-Siegfredsen (2012) sy’n nodi fod y pedair elfen o natur sef aer, tân, pridd a dŵr yn angenrheidiol ar gyfer datblygu holl sgiliau plant. Sonia Alban-Mecalfe (2001) yr un neges, fod angen rhoi pwyslais ar sefyllfaoedd newidiadol yn ystod y diwrnod ysgol sy’n cynnwys yr awyr agored er mwyn annog datblygiad llawnach.
Dengys yr American public Health Association fod yna gysylltiad cadarn rhwng natur ac effeithiau blinder sylw a ADHD. Serch hynny dangoswyd tytiolaeth o ymchwil gyda rhieni plant a ADHD a oedd yn cynnwys holiadur ynglŷn â beth oedd yn helpu eu plentyn i ddygymod â’u cyflwr. Dim ond 2 allan o 339 o rieni oedd wedi nodi bod natur yn helpu symptomau ei plant. Mae ymchwil yn dangos fod lleihad sylweddol mewn symptomau ADHD pan fo plant yn cael eu trwytho mewn natur, felly mae’r canlyniad yma yn awgrymu efallai nad yw rhai rieni (o blant ADHD) yn gwario amser gyda’i plant ym myd natur neu yn gweld gwerth mewn hynny. Cadarnha y James Lake (2010) hyn drwy nodi
“...conceptualizes ADHD as the result of attention fatigue caused by limited contact with green spaces during early childhood development.”
Dywed Dr. Stephanie Sarkis fod y rhyddid i symud tu allan hefyd yn helpu lleihau’r symptomau o ADHD. Drwy gydol yr ymchwil roedd yna gydnabyddiaeth fod plant heb ADHD yn dioddef y symptomau dros dro pan yn cael eu haddysgu tu fewn. Dywed Dr Stephen Kaplan (Gweler yn Taylor a Kuo, 2004) fod blinder sylw yn datblygu ym mhawb pan fyddant yn gorfod canolbwyntio am amseroedd estynedig sy’n arwain at symptomau ADHD. O ganlyniad i’r ymchwil yma yr ydyn am sicrhau cyfleoedd i bob disgybl i gael eu haddysgu yn yr awyr agored.
Yr ymyrraeth
Mae yna sawl gwahanol fath o ymyrraeth bosib. Mae'r rhain yn cynnwys lles, ymddygiad, deallusrwydd, cynhwysiant, iaith ac ymyrraeth gorfforol. Fel y gwelwyd yn atodiad 2, mae’r mathau o ymyraethau yn medru plethu a chefnogi ei gilydd. Yn yr achos yma, y prif stratagaethau fydd i ddatblygu lles ac ymddygiad ond byddwn hefyd yn cyffwrdd â’r agweddau eraill.
Nôd yr ymyrraeth yw i godi ymrwymiad plant, codi safonau a gwella crynhodiad. Yr ymyrraeth a ddewiswyd yw ‘Anji Play’ sy’n gwreiddio o China ond yn cael ei ddarapru led led y byd bellach. 
Mae ‘Anji Play’ yn athroniaeth ac yn ddull a gydnabyddir yn rhyngwladol tuag at ddysgu’r blynyddoedd cynnar. Datblygwyd dros y deunaw mlynedd diwethaf gan yr addysgwr Cheng Xueqin. Mae ‘Anji Play’ yn ailddiffinio'r berthynas rhwng dysgwyr a systemau dysgu, trwy systemau myfyriol sy'n seiliedig ar ddarganfod gwir allu'r dysgwr mewn profiadau o lygaid y ffynnon. Mae ‘Anji Play’ yn dychwelyd yr hawl i wir chwarae i blant a chymunedau mewn amgylcheddau a ddiffinnir gan gariad, risg, llawenydd, ymgysylltu ac adfyfyrio.
Mae'r athroniaeth sy'n cefnogi arfer ‘Anji Play’ wedi'i seilio ar werth a gallu'r oedolyn i ddarganfod y plentyn, i weld galluoedd y plentyn ac i gofnodi a myfyrio arno pan fo hynny'n bosib. Mae hefyd disgwyl i athrawon ddarparu'r amodau amgylcheddol, corfforol a dynol ar gyfer y myfyrdod parhaus a mynegiant galluoedd plentyn. Mae’r defnydd parhaus o llais y plentyn yn cysylltu gyda gweledigaeth comisiynydd plant Cymru.
Wrth edrych ar ddogfen adolygu’r cwricwlwm newydd i Gymru gweler fod addysgu yn yr awyr agored yn cael ei nodi’n elfen ‘bwysig.’ Datgela Llywodraeth Cymru:
“Ceir tystiolaeth sylweddol i awgrymu y gall profiadau yn yr awyr agored gael effaith gadarnhaol ar agweddau, credoau a hunanganfyddiadau plant a phobl ifanc.” 
(Llywodraeth Cymru, 2019: p. 18)
Mae ‘Anji Play’ yn ateb blaenoriaethau’r ysgol ond hefyd yn ateb blaenoriaethau Llywodraeth Cymru sy’n canolbwyntio’n fawr a’r lles emosiynol a corfforol plant a phobl ifanc. Byddai cychwyn ‘Anji Play’ yng Nghymru yn ateb amcanion lles Llywodraeth Cymru sy’n nodi fod angen “Hybu iechyd a lles da i bawb” a “meithrin cymunedau iachach a chreu amgylcheddau gwell a sawl mwy” 
(Llywodraeth Cymru, deddf llesiant, 2015)






















Gwerthusiad
Dechreuais drwy ymchwilio ffyrdd i ysgogi disgyblion gyda ADHD i’w helpu i ymdopi gyda’u ymddygiad a’u ymrwymiad. Drwy edrych mewn i hyn darganfyddais fod effaith byd natur yn medru lleddfu symptomau ADHD. Sylweddolais fod y buddion yn medru targedu pob disgybl a bod pob un yn medru manteisio o’r ymyrraeth. Mae ystadegau yn dweud fod crynodiad plant yn lleihau yn sylweddol drwy gydol y dydd. 
Mae ymchwil yn dweud fod symud plant i safle gwyrdd yn lleihau blinder sylw (AM J Public Health) felly dechreuais ymchwilio’r cysylltiad ymhellach. Mae yna lu o ddogfennaeth (fel gwelwch yn y ffeil) yn awgrymu’r un dystiolaeth. I ddechrau roeddwn yn edrych ar ysgolion coedwig. Byddai’r ymyrraeth yma wedi bod yn fuddiol dros ben mewn unrhyw ysgol ond nid yw’n bosib ei ddatblygu ym mhob ysgol oherwydd lleoliad a mynediad i ardaloedd o goedwig ar y safle. Mae hyfforddiant ysgol goedwig yn gallu bod yn ddrud hefyd. 
O’r ymchwil roeddwn yn sicr mai ymyrraeth yn yr awyr agored oedd fy mwriad felly fe wnes i ymchwilio’n bellach. Darganfyddais ‘Anji Play.’ Wrth ddarllen am y rhaglen, teimlais lawn angerdd mai hon oedd y strategaeth a fyddai ateb y gofyn. Mae’n rhywbeth a all gael ei ddatblygu ym mhob ysgol gan fod lleoliad naturiol ddim yn hanfodol, serch hynny, mae natur yn rhan elfennol yn yr achos yma. Hefyd, does dim rhaid gwario arian mawr ar adnoddau gan ei bod hi’n bosib addasu pethau pob dydd i gyrraedd y nôd. Dwi ddim yn ymwybodol o bris hyfforddiant gan fy mod wedi gadael hi’n rhy hwyr i e-bostio. Fe ddylen ni fod wedi cyfathrebu llawer cynt er mwyn medru pwyso a mesur y buddiannau gyda’r pris.
Penderfynais greu fideo gan ddefnyddio ‘videoscribe’ gan fy mod heb ei ddefnyddio o’r blaen. Mae ‘videoscribe’ yn fodd o gyflwyno sy’n dal sylw ac yn helpu dealltwriaeth drwy gadarnhau beth yr ydych yn ei ddweud gyda lluniau sy’n cyd-fynd. Mae cyflwyniad fel hyn yn rhywbeth sy’n helpu gyda fy nghrynodiad personol felly roeddwn yn credu ei fod yn fodd perthnasol i fy mhwnc dewisiadol. Cymerodd y fideo sawl awr i’w greu gan fod amseru'r eirfa a’r lluniau yn eithaf heriol. Serch hynny, mwynheuais y broses a theimlaf falchder yn ei gyflwyniad. Un agwedd nad oeddwn wedi ystyried yw bod angen gwneud y siarad cyn y lluniau. Ar ôl ychydig o amser fe wnes i addasu i wneud hyn. Penderfynais fynd drwy’r sgript yn fras er mwyn cychwyn. Wedi i mi dreulio amser mawr yn golygu’r lluniau i gyd-fynd gyda fy llais, roedd y fideo yn edrych yn wych. Penderfynais ail recordio’r llais i sicrhau cywirdeb a chyflwyniad llais eang. Yn anffodus nid oedd yr ail fersiwn yn cyd-fynd yn ddigon manwl â’r lluniau. O achos hyn roedd rhaid i mi adael y llais gwreiddiol ar y fideo. Hoffwn fod wedi newid hyn ond nid oedd yn amserol bosib. Teimlaf fod gan ‘videoscribe’ le i adnewyddu drwy adael i ddefnyddiwr allu creu clipiau byr o lais i dorri a golygu yn ystod y fideo. Ar y cyfan rwy’n bles iawn â’r cynnyrch ac fe fyddaf yn ddigon hapus ei ddefnyddio er mwyn disgyblion y dyfodol. Rwyf wedi dysgu sut i’w ddefnyddio ac yn medru gwella’r arfer erbyn tro nesaf.
[bookmark: _GoBack]Er mwyn gwir werthuso fy hun yr wyf wedi edrych nôl ar fy nhargedau addysgu o fy mhrofiad proffesiynol (PAP) cyntaf yn 2016. Wedi i Linda Davies roi adborth manwl i mi ar gyfer gwelliant, fe es i ati i greu dogfen targedau SAC, mewn paratoad i’r ail PAP (atodiad 5). Roedd gennyf un targed er mwyn safon S.2 sef i ‘barhau i fagu dealltwriaeth o sut y gall datblygiad corfforol, deallusol, cymdeithasol, diwylliannol ac emosiynol y dysgwyr effeithio ar eu dysgu.’ Teimlaf fy mod wedi cymryd hyn mewn i ystyriaeth gyda fy ymyrraeth ddewisol. Mae ‘Anji Play’ yn datblygu'r holl elfennau yma ac yn gwir ddatblygu’r plentyn yn holliach, ac o hynny, yn sicrhau diddordeb, awydd a deallusrwydd i ddysgu.
Yr adborth mwyaf swmpus a gefais oedd ymwneud â safonau S3.1 sef ‘Cynllunio, Disgwyliadau a Thargedau.’ Mae rhai o’r targedau sy’n ymwneud â’r agwedd yma o’r safonau yn cynnwys: magu mwy o ymwybyddiaeth o anghenion unigolion a’u targedau; deall angen i ddisgyblion ddatblygu fel dosbarth/fesul grŵp ac fel unigolion; monitro targedau personol a sicrhau bod y ffordd ymlaen sef y camau nesaf wedi’i nodi. Gyda ‘Anji Play,’ rôl yr athro yw sefyll nôl a ffilmio wrth arsylwi ar ymddygiad a thueddiadau unigolyn. Mae’r hyfforddiant yn rhoi gwybodaeth ddyfnach ar sut i wneud hyn yn effeithlon. Mae’r plant wedyn yn mynd ati i hunan ddehongli a hunan asesu o flaen y dosbarth gan feddwl am dargedau ar y cyd er mwyn y sesiwn nesaf. Felly, mae’r unigolyn, eu cyfoedion a’r athro yn hollol ymwybodol o dargedau personol ei gilydd ac yn medru helpu cynorthwyo’i gilydd. Gyda thystiolaeth ddyddiol o’u casgliadau ar ffilm mae’n hawdd iawn i fonitro a thracio datblygiad pob unigolyn. Yn y sesiynau dehongli, mae yna gyfle i drafod pa mor effeithiol mae’r plant yn cydweithio ac yn gweithio’n unigol. Mae’r plant yn hunanymwybodol sy’n atgyfnerthu dibenion ac argymhellion Donaldson.
Fel athro mae’n hanfodol dilyn côd ymddygiad ac ymarfer proffesiynol y CGA (Cyngor gweithlu addysg) Noda’r cyngor (2019) ei fod yn angenrheidiol bod athrawon; “3.1 yn parchu, yn cynorthwyo ac yn cydweithio gyda chydweithwyr, dysgwyr ac eraill i gyflawni’r deilliannau dysgu gorau; 3.2 yn rhannu profiad a gwybodaeth i helpu eu hunain ac ymarferwyr eraill i ddatblygu a chynnal ymarfer gorau.”
Fel myfyriwr yn fy mlwyddyn olaf, teimlaf fod yr ymarfer hon wedi agor fy llygaid i’r cyfrifoldeb sydd gennyf i addasu a theilwra’r cwricwlwm i sicrhau cynhwysiant i bob unigolyn yr wyf yn addysgu. Teimlaf fy mod wedi magu hyder i ymchwilio’n bellach i oresgyn problemau. Teimlaf fy mod yn deall mai cyfrifoldeb ac angerdd pob unigolyn o fewn system addysg yw hi i herio systemau er mwyn bod plant yn elwa cymaint ag sy’n bosib. Cyn y modiwl yma, roeddwn dan yr argraff mai cyfrifoldeb pennaeth oedd hi i greu newidiadau o fewn yr ysgol ond gwelaf nawr mai cydweithrediad ac ymdrech pob un ydyw yn ddifater o brofiad addysgu. Dywed Robinson (2015) bod chwildroadau ddim yn aros am ddeddfwriaeth ond yn dod o’r dosbarth. Yr hyn sy’n digwydd rhwng athro â’i ddisgyblion sydd wir yn adnewyddu addysg. Teimlaf hefyd fy mod yn fwy parod i awgrymu a darparu syniadau gwreddiol a gwefreiddiol ar fy mhrofiad dysgu nesaf.

SGRIPT FIDEO
CYFLWYNIAD
Noswaith dda a chroeso i’n cyfarfod tymhorol. Hoffwn siarad â chi heno am addysg awyr agored ar fuddiannau eang all ddatblygu’n plant ni. Fel mae rhai ohonoch chi’n gwybod, mae diddordeb plant a’i gallu i ganolbwyntio yn y prynhawn yn lleihau yn arwyddocaol. Rwyf wedi bod yn brysur yn edrych mewn i fyrddau i newid hyn. Mae yna lawer o syniadau ac ymchwil i’w gael ond teimlaf fy mod wedi dewis yr ymyrraeth gorau er mwyn sicrhau cynhwysiant i bob plentyn ac er mwyn gweld cynnydd i bawb.
CEFNDIR
Dechreuais drwy ganolbwyntio ar wella ymddygiad ac ymrwymiad ein disgyblion gyda ADHD yn yr ysgol. Drwy edrych mewn i hyn sylweddolais fod y buddion yn medru targedu pob disgybl a bod pob un yn medru manteisio o’r ymyrraeth. Mae ystadegau yn dweud pod crynodiad plant yn lleihau yn sylweddol drwy gydol y dydd. Fy nghynnig i heno, yw ei’n bod yn dechrau ymrwymo’r awyr agored a ‘Anji Play’ mewn i’n diwrnod ysgol ni bob dydd.
PROBLEM
Mae plant yn dod atom ni am o leiaf chwe awr y diwrnod. Am 76% o’r diwrnod hynny, yr ydym yn cadw’r plant tu fewn. Ar ddiwrnodau gwlyb, mae’r plant tu fewn am 100% o’r diwrnod ysgol. Dydy hyn ddim yn arddangos arfer da o sut i fyw bywyd iach. Yr ydym yn dangos esiampl a chreu arferion gwael gydol oes i’n plant ni. Mae aros tu fewn trwy’r dydd yn afiach. Rydym yn amlygu’n plant ni i aros mewn amodau lle mae bacteria a chlefyd yn ffynnu. Rydym yn rhwystro gallu ein plant ni i fwynhau'r elfennau. Mae'r gallu i fwynhau'r elfennau negyddol o’n tywydd ni yn hanfodol er mwyn ein hiechyd meddwl. Rydym yn byw mewn gwald sydd â glawiad cyson a thywydd oer ar y cyfan, felly mae’n hanfodol hybu arferiadau iach. Ar hyn o bryd, rydym yn rhwystro ein plant ni rhag erthygl 6 yn yr hawliau plant sef yr hawl i fywyd ac i dyfu i fod yn iach. Mae amser tu allan yn sicrhau lleihad mewn diflastod a chynyddu awydd i ddysgu.
YMYRRAETH
Yr ymyrraeth yr wyf am ei amlygu yw ‘Anji Play.’ Mae ‘Anji Play’ yn gwricwlwm ac yn athroniaeth sydd wedi’i sefydlu fel rhan o safonau cenedlaethol China. Rwyf yn bwriadu defnyddio elfennau o’r system fel ymyrraeth yn ei ysgol ni. Mae’r ymyrraeth yn cynnwys chwarae tu allan gyda dewis rhydd o beth a phwy maent yn chwarae gyda. Mae’r offer sydd ar gael yn bwrpasol ac yn eang. Mae’r offer wedi cael ei gynllunio i sbarduno creadigrwydd ac i allu creu problemau go iawn. Gall y plant defnyddio llu o adnoddau i adeiladu, i greu, i ddatrys problemau, i gyd-weithio a llawer mwy. Mae’r plant yn ymarfer ei sgiliau i ffocysu ar dasg, gan ei fod angen er mwyn rhai o’r gemau a’r problemau maent yn wynebu. Mae’r athro yn cymryd rôl hwylusydd ac yn camu nôl. Eu prif rôl yw ffilmio’r plant yn ystod y sesiynau. Mae’r athrawon wedi cael hyfforddiant i arsylwi’r plant a dysgu am ei ymddygiad. Ar ôl bob sesiwn mae’r plant yn dehongli fideos ei hunain o flaen dosbarth gan esbonio beth a pam maent yn gwneud. Mae’n cychwyn sgwrs naturiol a pherthnasol am broblemau mathemategol a gwyddonol megis onglau a grymoedd y pren. Mae’r athro yn holi cwestiynau agored er mwyn dyfnhau dealltwriaeth a datblygu’r drafodaeth. Mae rhieni hefyd yn medru gwylio’r fideos er mwyn cysylltu diddordebau rhwng yr ysgol ac adre a chychwyn y sgwrs adref. Mae’r plant yn ysu eisiau siarad am beth maent wedi bod yn gwneud sy’n datblygu ei sgiliau llythrennedd. Maent yn gwneud hyn gyda hyder gan ei fod yn brofiad llaw gyntaf y maent wedi ei brofi. Mae hyn y datblygu ei sgiliau cyfathrebu a siarad cyhoeddus. Maent yn sgwrsio am y problemau rhifedd a sut byddai plant gwahanol wedi mynd amdani. Gweler plant yn mynd ati yn y sesiwn olynol i arbrofi gyda’i syniad nhw a’r un broblem. Felly yn ddehongliad y diwrnod hynny mae yna sgwrs fwy dwfn i ymwneud ar un broblem gyda mwy o safbwyntiau. Mae hyn yn datblygu ei sgiliau yn bellach eto. Mae’r ymyrraeth yn helpu plant i gyd-weithio a gwrando ar syniadau ei gilydd. Mae cydweithrediad da yn allweddol er mwyn rhai o’r problemau maent yn ei wynebu. Mae ‘Anji Play’ yn arbennig yn datblygu gwydnwch plant, lle maent yn adfyfyrio ei hunain a’i gilydd er mwyn gwella, maent o hyd yn gweithio tuag at welliant. Mae’r UDA wedi dechrau gweithredu’r rhaglen hefyd.
PWRPAS
Pwrpas y sesiynau yw cael fwy mas o’n plant ni a’i galluogi i fod yn blant sydd eisiau dysgu gydol oes sy’n ymwybodol o sut i fwynhau’r elfennau a rheoli risg. Mae egwyddorion ‘Anji play’ yn cynnwys cariad, risg, llawenydd, ymrwymiad ac adfyfyrio.
COST
Dwi wedi cysylltu â Cheng Xueqin sef sylfaenydd y rhaglen ‘Anji Play’ i ffeindio allan fwy am hyfforddiant a chost cydosod a fyddai’n gadael i chi wybod mor gynted ag sy’n bosibl. Does dim grantiau yn yr ardal yn bresennol a all helpu tuag at y gost ond mae nifer o’r offer yn bethau pob dydd lle allwn ni ddefnyddio pobl a chysylltiadau er mwyn cydosod ar y dechrau.
BUDDIANNAU 
Mae’r awyr agored yn llawn cyfleoedd i addysgu yn greadigol ac yn fentrus. Mae’n  llawn adnoddau naturiol parod er mwyn i’n plant defnyddio’i dychymyg i fentro creu a datrys. Mae’n agor y drws i risgiau bob dydd lle bod gan y plant y cyfle i ddysgu sgiliau hanfodol o leddfu risgiau er mwyn nhw ei hun. Mae adnabod a gallu lleddfu risgiau yn sgil hanfodol ar gyfer bywyd. Mae angen i blant allu wneud hyn yn annibynnol ond mae’n rhaid i ni fel ysgol, ddarparu’r cyfleodd yma er mwyn datblygu’r plentyn i’w llawn botensial. Mae’r awyr agored yn ysgogi synhwyrau ac yn wledd weledol.
HERIAU
Mae yna heriau, fel bob dim. Mae sicrhau cefnogaeth a dealltwriaeth rhieni yn angenrheidiol er mwyn i’r ymyrraeth fod yn llwyddiannus. Mae hefyd cael rhai plant i eisiau mynychu ar y dechrau yn mynd i fod yn heriol. Gyda phob dim sy’n newydd mae yna gyfnod o anhrefn. Iechyd a diogelwch yw’r pryder arall fyddwn yn ymdrin â. Fe fydd derbyn caniatâd wrth y cyngor lleol yn flaenoriaeth cyn dechrau ond rwy’n hapus i ddarparu ymchwil a thystiolaeth sy’n esbonio fod llai o anafiadau yn yr ysgol o achos i blant yn dysgu ymwybyddiaeth am ei hun ag eraill drwy ‘Anji Play.’


TYSTIOLAETH
Dywed ymchwil Ruth Wilson fod amser sylweddol tu allan yn yr elfennau yn defnyddio adnoddau naturiol yn creu plant cyfan, holliach. Dyma un o ddibenion Donaldson ar gyfer dyfodol ein gwald ni. Gyda datblygu’r cwricwlwm newydd yn un o’n blaenoriaethau fel ysgol yn ogystal â datblygu addysg allanol, teimlaf fod hyn yn amser gwych i ddarparu’r ymyrraeth yma ac arbrofi i weld os gall ein cefnogi ni i ddarparu dibenion Donaldson a gwella ymddygiad ac ymrwymiad ein plant ni.
PRYD
Hoffwn awgrymu fod athrawon a chynorthwyydd yn derbyn hyfforddiant cyn diwedd yr hanner tymor fel y gallant gychwyn yr ymyrraeth yn syth ar ôl gwyliau’r hanner tymor. Teimlaf mai’r amser orau i ddarparu’r sesiynau yma yw yn syth ar ôl amser cinio. Dyma’r amser lle cawn broblemau ymddygiad a chrynodiad fwyaf ac felly dyma le welwn ni’r gwahaniaeth a’r cynnydd mwyaf.
MONITRO a DATA
Gyda phob dim ni’n gwneud yn yr ysgol mae’n bwysig i ni fonitro a thracio cynnydd er mwyn sicrhau bod pob unigolyn yn dilyn camau i gyrraedd eu llawn botensial. Gyda ‘Anji Play’ gallwn ni ddod a system o dracio’r sgiliau trawsgwricwlaidd sef rhifedd, llythrennedd a chymhwysedd digidol mewn ffordd sydd wedi’i bersonoli. Fel chi’n ymwybodol, mae’r sgiliau trawsgwricwlaidd yma yn flaenoriaeth i Lywodraeth Cymru hefyd. Hoffwn fod pob dosbarth a wal ryngweithiol gyda sgiliau’r fframweithiau yn bresennol. Wedi i bob plentyn dehongli ei sesiwn, gellir hunan asesu'r sgiliau, dewis un o’i gyfoedion  ar hap i asesu ac yn olaf, yr athro neu’r cynorthwyydd i asesu. Gellir tynnu llun o’r wal gyda iPad er mwyn storio ar ap megis ‘See-Saw’ sy’n tracio cynnydd personol. Bydd y sgiliau trosglwyddadwy yma o fantais i bawb. Mae’r ffaith bod y plant yn siarad ac yn ysgrifennu am brofiadau a phroblemau llaw gyntaf yn mynd i roi perthnasedd i bob dim maent yn gwneud sydd eto yn taro un o argymhellion Donaldson. Fe fydd ansawdd ac angerdd yn y gwaith.
ESTYN
Yn China maent wedi plethu ‘Anji play’ i fod yn rhan statudol o’r safonau Cenedlaethol. Mae hyn yn dangos ei fod yn amlwg yn llwyddiannus gyda llawer o ysgolion yn y UDA wedi ei fabwysiadu hefyd.
TROSGLWYDDO
Mae’r ffaith bod y plant a’r athrawon i gyd allan yn crwydro ac yn cymysgu yn helpu gyda’r elfen o drosglwyddo. Tra bod y plant yn medru dewis beth maent yn gwneud a gyda phwy, maent yn plethu ac yn cysylltu gydag athrawon a disgyblion o bob dosbarth. Maent yn datblygu perthynas a hyder i siarad â’i hathrawon trwy gydol yr ysgol. Mae’r sesiynau ‘Anji play’ yn rhywbeth sy’n gyson trwy fywyd ysgol.
IECHYD A LLES
I orffen, mae ‘Anji Play’ a’r awyr agored yn llesol i ni. Mae plant sydd wedi diddori ac yn hapus yn holl bwysig i ni. Diolch i chi am wrando. Oes unrhyw gwestiynau?

